
GABRIO MARIAE NAVAE 

PONTIFICI 
MAGNAE ECCLESIAE BRIXIANAE 


PAULLUS BEDOSCUS 
curio canonicus 


^ uae in lucem edimus Agapea , tuo 
dicata sunt nomini , tuae oblata digni - 
tati ; tantillus quidem liber est > sed 
multis non exiguis pretiosior videri j pos- 
sit. Hunc Marcellus cultor omnigenae 

eruditionis , et lati ni pater eloquii , quem 
tu merito plurimi facis , libens exaravit , 
meumque esse humanissime voluit . Is 
ubi in jus meum devenit, statim honori, 

et meritis tuis dicandum non dubitavi . 

♦ 

In hoc Agapes Martyris Patronae no- 
strae monumenta quaedam , atque quan- 
to' etiam ipsa a Clarensibus in pretio oh 
beneficentiam ejus habeatur , facile co- 
gnosces . Ceterum quia impar ego com- 
memorandis virtutibus , quae animum 
tuum exornant , munusculum hoc tan- 
tummodo tibi habeto quasi pignus obse- 
quii mei , quod utique perpetuum fore 
spondeo. 

om « sisttu./* sr.soni ni ^ 

AVE • AGAPE • MARTYR . 

SALVS • POPVLI • C.LARENSIS 


-A ibi quidquid hoc libelli est et qualecumque , 

Tibi y ihquam , clientium tuorum nomine y 
• * * . 
Patrona optima y dicatum volo , qui ' prior 

illustrem hospitam domi habui : eo autem 
consilio > uti sit monumentum indulgentiae 
erga nos tuae , et amoris erga te nostri 9 
quam pio utique studio concordes et colimus 
et colemus, extare enim memoriam par erat 9 
qua voluntatis tuae significatione ad nos ipsa 
advenisses y ante propitia quam incola y ante 
fautrix quam civis . nec minus intererat y ma- 
nare ad posteros y quo te primum honore susce- 
perimus y et qua jam te reverentia observemus . 
utraque nimirum ad dignitatem tuam perti- 
nent y ut norint omnes , quanta ipsa sis y et 
quanto in pretio habearis . 

Tu vero perge y ut coepisti y indigentibus 
opem ferre y solari afflictos y subvenire aegris y 
mortem depellere 9 emendare mores 9 fovere 


concordiam , amplificare patriam , pudorem 
civium et sanctimoniam augere, de omnibus 
denique libenter , ut soles , benemcreri. nos 
te , quantum fas erit , omnibus officiis pro- 
sequemur , atque in oculis ferentes perpetua 
caritate celebrabimus : reddituri gratias quam 
maximas , quando nos religionis pietate de- 
functos et omnibus laetitiis laetos ad Caele- 
stium concilium coetumque deduces . 


Exigua haec parvi quamquam sunt dona libelli , 
Magna Agape, atque impar copia promeritis; 
Quae tamen hic fatur fle te benefacta , nepotes 
Vsque unus doceat cuncta alios atque alios. 


A G A PE A . 


SIVE 

DIES F ESTI 

AGAPES MARTYRIS 

APVD CLARENSES 


PROOEMIVM 

C^uae Mabillonius oliiu, vir pietate idem et eruditione 
magnus, alieno primum nomine, deinde suo vulgavit, ut 
religiosum quemdam cultum notaret reprehenderetque , quo 
interdum ignoti Martyres prae insignibus clarissimisque ho- 
norarentur, (i) ea, opinor, contra nos valere non debent, 
qui Agapen nostram non uno titulo illustrem et vetustatis 
testimoniis ac celebritate famae commendatam ad nos per- 
venisse gloriemur. primum enim sacrum ejus Corpus, quod 
Pii vi. Pont. max. immortale munus fuit, sic Roma accepi- 
mus , ut nomen quoque ipsius cum integra tumuli Inscri- 
ptione teneamus, ex caque tempus ac diem mortis ejus ac 
vitae item et matrimonii ejus annos didicerimus, (a) deinde 
hoc quoque compertum habemus , tunc sepulcro Martyris 
phialam sangtxinis ejus appositam esse, quum Anastasius Pont. 

(i) V. Disscrt. 3'Ialill. ad ven. p. 

(a) V . Corum, in Epilaph. S. M. Agapes. 

* ' i t / 

max • tranquillis jam rebus Ecclesiae praeerat, et sacrum 
Gallisli Coemeterium in honore habebatur. (3 ) favent prae- 
terea quae accessere miracula, ab ipso die coepta, quo 
Romae in aede Mariana ad forum Trajani Corpus Martyris 
expositum est confluentibus ad visendum Quiritibus, et quae 
apud nos quoque iterata constat. (4) 

Quantum vero ad Martyris dignitatem et gloriam valere 
debet, quod demum a Pio vil* Pont* mat> Ecclesiae nostrae 
datum sit, ut bis quotannis honori Martyris sacri faciendi 
jus esset? ( 5 ) unde populo huic nostro et patrocinii caelestis 
spes adfulsit major, et colendae Martyris studium aderevit. 
quod si factum etiam videmus, ut nomen ejus infantibus 
parentes libentissime imponerent, quemadmodum apud Sar- 
matas contigisse accepimus, ( 6 ) postquam ad eos Corpus 
Floriani Martyris delatum esset, eo Rostri religiosius usur- 
pare potuerunt, non modo quod nomen idem aliis quoque 
Martyribus commune fuit, (7) sed eliam , quod Christianam 
caritatem designet, quam saepe Paullus Apostolus in oro 
habuit: quod quidem nomen in recto casu Agape } in obli- 
quo Agapes fuit j quamquam sequiori aevo Agapes usurpatum 
invenies in recto, in obliquo autem Agapenis aut Agapelis y 
unde Agapeiilla est, uli leges apud Marangonium : («) 


( 3 ) V. P Omel. delta nella Traslaz. p. 11. 13 

(4) V. quae infra narrantur. 

( 5 ) ex Rescripto anni m • dccc • 

(6) V ’. Baron. an. 1184* in fine. 

( 7 ) V. Martyr ol. Florentini etc. 

(8) in opere dclle cose gentilesebe ec. p. 3 i 5 . 
pt Lupium in Epii. Severat M. p. 157. 


* 

(IX) 

A V R • AG APETILU 
ANCILIA • DEI • Q V E 
' DOIMIT • I» • FACB 
VIXIT • ANNIS • EXI» 

MENSES • 1 1 X •• DIES • IlJI* % 

PATE R • FECIT 

at nos Agapcn veteri more voci tamas, Grammaticos sequnti , 
non plcbqm Latinam, quae litteris senescentibus multa hujus- 
modi nomina vitiavit atque corrupit. (9) 

Iam vero his animadversis, nemo jure miretur, si Nolanum 
Paullinum imitati , qui Felicem illum suum ob cruciatus 
jampridem pro Christo toleratos Martyribus adnumeratum , N 
non solum molitione operum et cultu eximio , sed annuis 
etiam laudibus carminibusque exornavit, Agapen ipsi nostram 
studio aliquo et commemoratione prosequamur, atque illud 
etiam facile ab omnibus concedetur, ut qui de ejus festis 
diebus acturi simus, quos hic quotannis celebramus, histo- 
riam antea receptae Martyris delibemus, unde prima ejus 
sollemnia apud nos exordium duxerunt. 

Vetus Hypogeum Basilicae nostrae salis magnum et am- 
plum, quod Majores neglexerant, impedimentis demum 
rejectis et squalore deterso, jam ab anno m • ncc • lxxxxiI* 
religioni et pietati civium patebat, v. idus Novembres rite 
expiatum, 'quemadmodum Inscriptio declarat, qnae imminet 
Australi portae : 


(9) V. Lupiunt ibidem. 

DEO • 1ESV • SERVATORI • CERERIS • HVMAN1 
CLARKRSES 

SIGNO • ElVS • EX ♦ AEDE.* MARIANA • TRANSLATO 
HYPOGEVM • NOVO • CVLTV • EXORNATVM 
V • IDVS • NOV • ANNO ♦ M • DCC • LXXXX1I • 

DEDICAT ER VNT 

ibidem vero quum altare exstrueretur. Praepositus Ecclesiae 
nostrae de sacro corpore Martyris alicujus ab urbe impe- 
trando primitus cogitarat, ejusque rei caussa aptum sub 
altari locum arcae recipiendae, parandum curaverat , magno 
operis totius adjutore Francisco Andreio Canonico, quem 
et Hypogeo praefecerat, viro excellentis ingenii consiliique, 
cui maxime tribuendum est, quidquid in hoc sacrario ab 
ipso initio comptum pcrfectumquc probatur, (io) 

Exinde autem Praepositus litteris Romam ad amicos duos 
missis rogare eos atque obsecrare coepit, ut alter, (n) 
quem Pio vl • P- M* acceptum norat, donum ab eo pulcher- 
rimum, Martyris nempe Corpus postularet impetraretque : 
alter vero, (ia) si res bene succederet, ipsum Corpus a 

( io) Amisimus virum hunc pientis simum et de patria optime 
meritum vini * Kal • Octobres an - m • nccc • v - 
cujus loco succrescit Andre as fratris ejus filius , exern~ 
pio idem et doctrina ac laboribus Ecclesiae nostrae 
jamdiu perutilis. 

(n) is fuit Vinccntius Bol genus , Theologus aetatis suae 
praestantissimus , a consiliis V. E. Praefecti crimi- 
nibus expiandis , scriptorque operum plurimorum. 

(ia) is vero Philippus est Salvatorius Theologus idem ct 
Historicus egregius , qui nunc in Sicilia inter veteres 
sodales degit, porro ambo ad Societatem Jesn pertinent. 


(XI) 

probo artifice , ut mos est, pro dignitate vestiri juberet, 
id que ad nos in designata arca rite clausum transmitteret, 
rem uterque gessit egregie j nam et Pontifex maximus , qua 
erat humanitate, benigne supplicanti obsequutus, quod unum 
tunc in sacrario ejus servabatur Martyris Corpus, id est 
Agapes , nobis donari jussit : et arca illico affabre constru- 
cta, sacrumque in ea Corpus compositum est, praeclaro 
matronae ornatu indutum, quale nunc sub altari speetamus. 
itaque beneficii, quod Pius nobis non modo impertivit, sed 
aliis etiam beneficiis cumulavit, memoriam in Hypogeo 
consecrari posterisque relinqui oportebat, quam non procul 
ab altari ad laevam leges : 


V • EID • SEPT • AN * M • DCC • LXXXXV • 

IXDV LGENT1A • Pll ♦ VI • PONT • MAX • 

. CVIVS • AVCTORITaTE 
SANCTVM • MARTYRIS • CORPVS • OBVENERAT 
DATVM • QVOQVE • CLARENSIBVS 
ADTRlBVTVMQVK . EST i 

i -■ • t 

VTI • XVII • KAL • SEPT • QVO * DIE • AGAPE • BEATISSIMA 
POST • AGONEM • SVVM • ROMAE • QVlEVlT 
SOLLEMNIA • QVOTANNI5 
HONORI • ElVS • RITE • INSTAVRENTVR 
VTJQVB • EODEM • DIE • QVOTQVOT * POENITENTIA * EXPIATI 
SEPVLCllVM • CAELESTIS • PATRONAE • ADIERINT 
ET • SANCTA • DE • ALTARI • L1BARINT 
ADMISSORVM • POENA • OMNI • POST • SVPPLlCATIO%PM 
ABSOLVTI • DISCEDANT 

* 

At quae modo commemoravimus , diligenter peractis , 
Episcopus Porphyriensium , qui tunc a sacris erat Domus 
Pontificalis, omnia ex auctoritate recognovit atque exempto 

«anctae Agapes Dente, quem separatim in thecam argenteam 
inclusit ad eorum solalium , qui hic supplicantes exosculari 
vellent, omnia itera anulo suo obsignavit, lilterisque pu- 
blicis testatus est, tantum illum thesaurum ex Callisti Coe- 
meterio prodiisse, atque ad nos esse transmissura, nec multo 
post arca cum lapide sepulcrali in capsam ingentem conclusa 
est , essedumque inventum , quo ad nos longo per Apenni- 
uum itinere, ac deinde ab Ancone p$r mare usque ad Padi 
ostia, demum per Padum ipsum Ferraria tenus deveheretur, 
inde secum Navicularii Pontivicenses per Ollium traducere 
debebant : qui tamen recusarunt, veriti nimirum , ne sacra 
illa arca , quam Roma integram inlactamque adlatam eo 
usque videbant , incuria ipsorum aut periculo aliquo detri- 
mentum faceret. 

Ergo hinc Andreius Canonicus Ferrariam ipsam sibi cum 
delectis viris properandum existimavit, ut venerabile illud 
divinae liberalilatis pignus, tamdiu ab omnibus exoptatum, 
ad nos quamprimum ipse perferret, pridie nonas Ianuar. an- 
ni m • dcc • lx xxxv I • profectus negotium strenue confecit, 
et sacro Corpore per Padum Mautumn deducto , inde nun- 
cios misit, propediem se adfulurum. hic vero re apud omne» 
pervulgata , quum omnia parata essent , templumque maxi- 
mum omni cultu ornaluquc niteret ; supplicatio statim in 
triduum indicta est, quae caepit xvl* Kal • Februarias, postri- 
die sub occasum solis in via Brixiana currus apparuit sericis 
aulaeis insignis, quo Hospitae sanctissimae illustres exsuviao 
advehebantur in triumphi morem , multis hinc inde plau- 
dentibus, et Agapen numerose inclamantibus, Agapen mo- 
dulate canentibus, nam pueri in primis ad plura miliiaria 
obviam processerant, vexillum quisque suum gestantes, ut 
Agapen primi salutarent, quo spectant Hendecasyllabi, quos 
hic juvat adseribi : 


( XUI ) 

Ite jam, pueri, obviam: Patrona 
Caelestis veuit ipsa ab urbe Roma , 

Clarensisque Agapc futura gentis 
Spes ingens, colttmenquc civitatis, 
lam vexilla, agite, obviam explicate: 

Vos primum Domina appetit videre 
Bonosr, innocuos, pios, pusillos. 

Ipsa quos avet educare caelo , 

Rectis moribus et pudore dignos. 

Currum ne adspicitis novum , rubentem ? 

Sancta adest Agape •. invocate sanctam , 

Nulla vox sileat: venit magistra 
Virtutis, venit optima educatrix. 

Quae totam regat ut parens juventam. 

Grandaevos meminisse vos juvabit, 

Pacem quod Dominae advenae precati 
Cohors dixeritis prior salutem. 

Currus autem ad aedes Praepositi constitit , qui tantam 
Hospitam venerabundus in domum suam recepit, et in aula 
locavit, arca mensae illustri imposita, supra quam infulae 
purpureae ab alto pendebant, et cereis ante eam accensis, 
qui in noctem collucerent, interea quum aera de turri re- 
boantia populum admonuissent, civibus undique ad visendam 
Martyrem confluentibus patuit accessus , ? eoque frequentes 
postero quoque die semel multi atque iterum advenere. 

Die eodem sub noctem Brixia adfuit Ioanncs Nanius Epi- 
scopus, quem Praepositus hospitio accepit. (i3) is porro , 
quum jam populus expicta desiderii sui cxpectatione defiu- 

(i3) decessit vir hic summus x • Kal • Novembres an. 
m • dCCC • mi • mullis clarus virtutibus , constantia 
in primis , qua res adversas magno animo pertulit. 


(XIV ; 

xisset, in aulam ipse quoque descendit, ut arcae signa re- 
cognosceret: quae ubi omnia integra et intacta deprehendit , 
Martyrem flexis genibus supplicans invocavit , uti populo 
Clarensi ct sibi propitia foret, tum jejunium ut perendie 
esset, indixit, die autem xml * Kal . lan • postquam ad vespe- 
rum Clerus omnis ad eum convenisset , ac preces idem 
sollemnes incohasset , arca clausa est , pompa instituta , ac 
per Praepositum Patresque Canonicos, fulcro supposito, ad 
aedem Rochianam in suburbium delata est , Episcopo pro- 
scqucntc et populo frequentissimo comitante, quum viae jam 
lucernarum multitudine collucerent, illic detecta rursum arca 
est, et Pervigilium ita coepit in crastinum, ut bora quidem 
prima Vespertini psalmi Episcopo praeeunte decantati sint: 
lum Matutinos Clerus universus prosequutus sit. reliquum 
noctis spatium vigilarunt sodales Albati, et qui his succes- 
sere Atrati, demum Russati, donec illucesceret, eaque aedes 
perpetuo cantu personavit. quarum vigiliarum memoria ibi- 
dem postea saxo consignata est: 

XIIII . K At • FF.BR • 

A3T • M « DCX • LXXXXVI • 

UEIC * OB • TRANSLATIONEM 
BEATISSIMAE • AGAPES 
PERVIGILI VM • ACTVM • EST 


ab aurora ingens populi multitudo undique adfluxit, quae 
usque ad horam Translatiouis supplicationem illam fecit 
celebratiorem, tot inter adfuit et muliercula ex agro , quae 
domi infantem filium coecutientem cx febri modo reliquerat, 
haec vero quum magnum animo dolorem coepisset, puerum 
ibi sanctae Martyri enixe commendavit: mox domum reversa 

(XV ) 

eam incolumem reperit. itaque facti hujus caussa votum in 
hypogeo prostat. 

i ...» 

MARTYRI • SANCTAE • SALVTIFERAE 

ACAPE • ADVENAE n 

- SACRVM 

EX » VOTO 

( » * i 

7/ANB • FVER * QVALK • ADMISTI • NEC • RIMVLE • CRIMEN • 
FEBRIS • VTRVMQVE • TIBI •> LVMKN • VT • ERIPERET 
ZVI1> • EGO • ET INSONTES • NtL • PECCAVERE • PARENTES 
QTAES1TVM • AT > SANCTAE * SIC • DECVS • EST • ACAPE • 
NAMQVE • SVBVR8ANA • MATER • DTE . SVPFLICAT • AEDE 
ILLA • MEIS • TENEBRAS • DISPVLIT • EX ‘ OCVLIS 

» . . N , : , . 

Hactenus ea, quae nosse intererat, quicumque narrationem 
hanc nostram lecturi sint, quam de Agapais sive de Festis 
sanctissimae Martyris instituturi sumus. 



< ' 

CAPVT I* 

DE FESTO TRANSLATIONI* 


i* Dies xil» Kal • Febr* qui jamdiu a nobis anniversaria 
memoria et communi studio quotannis colitur , primum ce- 
lebratus est anno m • ncc • lxxxxv! - initio ejus a vespero diei 
praecedentis ducto: hora enim tertia post meridiem incobata 
Translatio est sacri Corporis ab aede Rochiana in Basilicam : 
et pompa hoc ordine instituta processit, primi procerum, 
argenteis . scipionibus subnixi tanquam Designatores prae- 
ibant, qui incessum , staturaque moderarentur : pone quos 
Magistri doctrinae Christianae tradendae gradiebantur cum 
insignibus suis , et cereum quisque accensum praeferebat, 
eodem modo succedebant Sodales Russati , hosque Atrati 
consequebantur , Albati demum primum agmen claudebant, 
proximi jam sub Phonasco ibant tibicines omnis generis, 
quorum concentu omnium aures mulcebautur , nisi quod 
fragor identidem audiebatur tympanorum, magna subinde 
apparuit caterva puerorum , qui Caelestium habitu incede- 
bant, specie atque ipso amictu oculos spectantium capientes, 
inde illa , quorumdam facete dicta , 

Num claro aligerftm cohors Olympo 
Isthaec, quae patulis refulget alis. 

Et Ostro nitet, insitaque gemma. 

Huc nisu celeri advolavit ad nos ? 

Nae venere citi. Advenae libenter 
Plaudentes Agape : hospitemque gaudent 
Nobis perpetuam fore atque civem. 

Nara norunt sociam polo receptam 
Caelestes Agapen, amautque cuncti. 

. Ex quo sidereas adivit arces, • * 

, Parto et pulcrior adstilit triumpho. 

Euimvero progressi .protinus sub labaro viti religiosissimi 
Franciscales Patres, tum Clerus universus. Canonici nempe 
Mariales et Collegium Fausliniaaum , ingensque numerus 
Sacerdotum advenarum, quem Archipresbyteri etiam e vi- 
cinia quatuordecim auxere, post hos Diaconi demum se 
obtulere rubras , induti Dalmaticas , et odoratas faces prae- 
ferentes: ministri item octo sollemnibus penulis amplissi- 
misque spectabiles, ipsum vero sanctae Martyris Corpus 
inter ardentes faces sub ingenti tentorio auratisque velis 
insigni efferebatur , Praeposito senioribusque Canonicis suc- 
collantibus, quos sequebatur Episcopus, particulam e Reli- 
quiis Martyris in theca argentea praegrandi portans , . mini- 
stris duobus latera tegentibus. ( i ) postremi Magistratus 
erant et Decuriones, turma quoque Equitum Venetorum et 
plebs universa. - 

xl t Viam autem ab aede Rochiana ad Basilicam cives 
incolaeque proximi certalim ornarant totam , niveisque 
velis protexerant: milites longo ordine utrinque spectatores 
cohibebant: torraentoram bellicorum tonitru ab arce audie- 
batur frequens, aeraqne turrium pulsata undique reboabant, 
post horam ventam est ad Basilicam, quo maturius matronae 
convenerant, et longa serie bipartito perstabant, faces ac- 
censas gestantes, ut tantam Hospitem laetae susciperent, 
sibique et domui suae propitiam haberent, in medio autem 
templo stetit paullisper arca, dum vetera Martyrum Lipsaua, 

( 1 ) hi fuere. Toscphus Bellonius Archipresbyler templi ma - ^ 
x imi Brixiani , et Angelus Fagi i a Comes , Abbas 
Ponteuicensis , qui Ecclesiae nostrae perdiu Praepo- 
situs fuerat - 

«{uae in altari ad Iaeram ingredientium quiescant, ex im- 
proviso detegerentur, et Agapen advenam quodammodo 
salutarent, subinde usque ad aream templi supremam ultra 
altare maximum sublata est, ac supra subselliarium sublimi 
loco proposita , ubi aedicula exstructa fuerat auro argento- 
que fulgens, et faces circum plurimae collucebant: quo 
utique spectaculo nihil jucundius populo universo esse potuit, 
matronae vero post supplicationem, quos secum ipsae ad- 
tulerant cereos, honori Martyris donum dedere, al post haec 
Episcopus , oblato de more thymiamate , vespertinos psal- 
mos de throno suo incoharil , quos lectissimi musicoram 
miro concentu decantavere , populo ad occasum solis ad- 
stante. 

ijl. Postero die, qui Feria quinta foit, clara item tempe- 
state, ut posses dicere, cum populi vultu diem convenisse, 
vix valvae templi apertae fuerant,' quum frequcntissinra 
praeter municipes ex omni pago plebs adesse visa, nrultaquc 
pietatis publicae indicia apparuere, in primis ad Sacerdotum 
tribunalia, qui non anteverterant, plerique accessere , ut 
labes animi rite expiarent: ceteri, dum sacra fierent, flexis 
genibus Deo supplicabant , nec ante quisquam discedebat , 
quam opem Martyris enixe impior asset , uti se suasque res 
caelesti patrocinio tueretur, a solis ortu adfuit Episcopus , 
ut ipse quoque sacrum ad altare maximum faceret, jamque 
Sodalitates in templum venerant sanctae Syn axeos caussa : ubi 
sodales ante mensas bifariam in longum prodactas, quantum 
Basilica porrigitur, summa religione procubuerant, divinum 
donum expectanles: quos Episcopus de ipso sacrificio omnes 
manu sua pavit: ministris ejus subinde siugulos nomismate 
sacro donantibus, in quo Martyris effigies eminebat, reliqui 
e populo in cella Eucharistica Synaxin peregere , perpetuo 
ultra meridiem accessu, indulgentia erfim Pii vl* datum 

cuique noverant , ut eo pacto , admissorum poena onmi 
deleta > domum exhilarati redirent. 

sui* Interea sacrum sollemne incohatnm est Episcopo ad- 
stante , magnusque musicorum concentus et fidium, tibiarum, 
tympanorum concors sonus populum tenuit, sed prolato 
Evangelio silentium factum', Praepositusque e pegmate con- 
cionem adloquntus est ea oratione, quam deinde Andreius 
Canonicus edendam curavit. ( a ) sacro demum absoluto , 
haud tamen templum vel a meridie supplicantibus caruit : 
qui Martyrem sedulo contemplantes mirifice ad pietatem 
excitabantur, at Episcopo sociisque in Praepositi domum ad 
prandium regressis, duodecim e grege egenorum oblati 
sunt, qui jam mensae accumbentes laute epulabantur, pri- 
moribus 'Procerum ministrautibus in aula ipsa , in qua 
Corpus Martyris requieverat: uti ne, ubi Agape fuerat, 
Agape Christiana deesset. (3) quam in rem epigramma con- 
ditum est hujusmodi: 

Prima ubi te votis, Agape, suscepit ovantem 
Caelesti dives pignore facta Domus , 

Bisseni plebe ad mensam de paupere laute 
Accepti heic hilares accubuere senes. 

Quippe tuum admonuit nomen nos Hospitis, haud fas 
Posthabita bunc Agape praeteriisse diem. 

Hora vero secunda post meridiem Clerus omnis praeeunte 
Episcopo ad psalmos vespertinos rediit in Basilicam : quos 
musicorum chorus multiplici varietate cecinit, sollemnibus 
demum precibus persolutis , Episcopus tantae celebritatis 
laetitiam gaudiumque praesgferens , quum Clero populoque 

• • * 

( 2 ) Brixiae eodem anno. 

(3) V. Murat, in iwecd. Grate. Disquis. ii • de Anapis 
sublati*. 

beue precatus esset, Brixiam versus discessit. Praepositum- 
que vice sua fungi jussit, enimvero quam jam advesperasce- 
ret, arca Martyris demissa, rursum instituta pompa est, ut 
ad paratam sedem sepulcrumque deduceretur, idem autem 
fuit pompae ordo, qui pridie fuerat, -nisi quod arcam qua- 
tuor Canonici portabant , Praepositus cum ministris seque- 
batur. itum est a porta Basilicae dextrorsum, inde in viam 
latam, ac in Hypogeum tandem de4oensum est, ubi omnia 
floribus ac luminibus renidebant, quum ad altare pervenisset 
arca, in latus ejus sinistrum deflexa ,< sub ipsum denique , 
animis omnium interea suspensis, introducta est, et ostium 
clausum, quibus peractis gratiae sollemni ritu Deo actae , 
laetitiaeque publicae signa cx arce prodita atque torri ma- 
xima. plerique vero e populo uon ante digressi , quam par- 
vulam Martyris thecam osculati essent, ipsius porro Trans- 
lationis historiam paucis designat Inscriptio ad dexteram 
altaris insculpta , cui et vetus Martyris epitaphium sub- 
jectum est. , - ' * r - * : f l 

v • Biduo sequenti instauratum in Hypogeo festum , mullis 
mortalibus e vicinia convenientibus, ut opem sanctae Agapes 
implorarent. Sacerdotes quoque submissi, nec domestici so- 
lum, sed etiam externi, qui ea de caussa, supra Martyris 
sepulcrum utroque die sacrificium facerent, nec vanae preces 
aut irrita ea vota fuere. 'mutata nimirum voluntate ad bo- 
nam frugem rediere non pauci : tum , quod orator pridie 
sperare se dixerat, patrocinio ab Agape Civitatis nostrae 
suscepto, nonnulli etiam, qui transversum libidine acti, 
sociam tori nulla lege sibi copularant, seque legitimos con- 
juges simulaveraut , probra sua detestati sunt , et cx aucto- 
ritate Ecclesiae nuptias sceleris societate conjunctas matri- 
monii dignitate sacraverunt, atque hos quidem conjuges 
novos cives ignoravere : sed factum versibus etiam testatum 
accepimus. 

Quos dudum nullo conjunctos foedere turpem 
Impulerat vitam vivere coecus amor : 

Adveniens Agape increpuit, sanctumque pudorem 
■ Largita, ex voto praebuit auxilium $ 

Nam scelere abluto venere ad sancta, deditque 
Dius Amor casto vivere conjugio. 

Fausta item quaedam atque mirifica proxime accessere, quae 
vim Martyris favoremque portenderent, nam et alii quidam 
priorum exempla sequuti animos ad relligionem pietatemque 
revocarunt, qui antea vitiis irretiti ad interitum abripie- 
bantur. id nempe Ode designat, quam subjicimus. 

Ad nos quae pede dextero < 

Sanatum vir&m vulnera sontium 

« 

Advenit, bona ccu parens. 

Cives dulcisonis plaudere vocibus . ' 

Quid cessant ? Agape inclita 
Romana «st Agape , quae potis invido 

Servare abs Erebo , malas 

Nil Orci metuens insidias trucis. 

Ipsa est, quae populi ciet 

Plorantis lacrimas , sensaque dat pia , 

Queis iras bene Numinis 

Vel sero sapiens molliat asperas. 

Totum muneris hoc sai est, 

Quod livor procul his finibus exsulat, 

• Infaustique cupidines , 

Et quidquid Stygiis c tenebris subit : 

Vel quod justitiae soror 
Incorrupta fides grataque veritas " 

Fausto jam pede redditae 

Nostras praesidio tegi amant domos. 

Quid, quod Guiditiolis, ubi sacrum Agapes Corpus, quum 
Mantua Brixiam deferretur, nocte constiterat, litterae postea 
ad nos adlalae sunt, in quibus vir summus (4) Archipresby- 
ter testabatur, ibidem nequam hominem ductorem ordinum , 
quum ex gravi morbo in cubiculo eodem decumberet, ia 
quo sancta Agape locata fuerat, piissimis viris hospitibus 
pro eo Martyrem toto animo implorantibus, repente ante- 
actae vitae pertaesum matasse consilium, erroresque veteres 
multis cum lacrimis detestatum, poposcisse Ecclesiae pacem « 
nec multo post tranquilla morte animam exhalasse, qua de 
re haec tum scripta meminimus. 

Magna ad Clarenscs Agape quum tenderet hospes, 

Heic stetit, heic diae praemia liquit opis. 

(4) is est Fortun. Antonius Forestus , pietate et doctrina 
insignis , cujus litterae in Hypogei tabulario adser- 
pantur , scriptae armt> ix • nccc • i • 

Namque ibi quum subita deprensus morte jaceret 
Celta amens, spreta relligione ferox j 
Virtutem hospitii sensit, vitamque perosus 
Antiquam , sacris redditur obsequuiis : 

Nempe illi praesens Agape c6r protinus anxit 
Exorata , animum restituitque Deo. 
vi • Atque haec quidem beneficia Martyris erga nos ma- 
juma et pulcherrima fuere , quamquam penitus abdita jn 
animis singulorum, nec sub ocuiis posita, haec tamen multis 
aliis, quae aperta cuique atque perspicua acciderunt, saepe 
cumulavit atque auxit, primum enim aegris solatia non de- 
fuere, quicumque auxilium ejus petierunt, votum sanatae 

puellae legitur in Hypogeo hujusmodi. 

* 

MARTTRI • SANCTAE • SALVTIFERAE 
AGAPE • INCOLAE 
BACRVM 
*X • VOTO 

VlCVS • VB1 • IIC • LAEW* ♦ DECLINAT • PROXJMVS • AVSTRVJ* 
QVABREBAT • MEDICAS • AECRA • PVELLA • MANVS 
ANNA • OLLI • NOMEN • MISERE • CVI • TRISTE • TVENTT 
SQVALOR • VB1QVK • ADERAT • ELAVVS • VBIQVE • COLOR * 
IMPLORATA • AGAPE • VOTA • AVDIIT • HElCQVE • VIDENDI 
REDDITA • VIS • SVBITO • EST * PARTA • SALVS • REDVCI 

Votivao insuper tabellae satis declarant, quam saepe Martyr 
«ancta poscenti opem adfuerit. i<l apprime cx hcndecasyK- 
labis subjectis edisces. 

Exorata Agape quid alma possit, 

O cives quot adestis hospitesve. 

Suspensis paries vel hic tabellis 
Monstrabit, titulique condocebunt. 

Abjecto en modo leipioae claudis 

Discessit saliens t puer recepto ' • 

Risit lumine laetus, ad parentes > • 

Mox alter scabie exilit relicta. 

Hic liber capitis dolore gaudet,* 

Angores animi ille deposivit. 

Insanos pepulit puella amores, 

Vafri edocta dolum malum institoris. 

At matrona virum beata frugi 
Recepit, sterilisque sponsa prolem. 

Qui perget precibus rogare sanctis 
Haud unquam periisse vota noscet. 

' vil • Ecquis igitur mirari jure possit, summum jam esse 
Clarensium studium erga Martyrem, quae tam faustis omini* 
bus ad nos venerit, et tanto eadem prodigiorum apparatu, 
de omnibus benemereri non desinat? propterea ipse Trans- 
lationis ejus dies festus, qui primum magnam omnibus lae- 
tiliam adtulerit, ita quotannis celebratur, ut ante eum diem 
per triduum , ad laudes ejus debitosque honores convenia- 
mus, Hypogeo quaqua versum collucente, sed altari potissi- 
mum atque sepulcro, quae omni ornamento exculta resplen- 
dent. donaria etiam per eos dies prostant, de quibus carmen 
exaratum est , quod subjicimns. 

Tres tibi pulcro , Agape , suspendimus ordine lychnos , 
Quisque tibi ut triplici fulgeat igne sacer: - 
Qui medius splendet, partam olim sanguine palmam 
Indicat , et meritum Martyris obsequium. 

Alter at adventum memorat faustumque triumphum. 
Advena quum nostro es sera recepta solo. 

Tertius optatae testis quod reddita sedi 
Incola nos prece , nos auxilioque juvas. 

Factum qnoqne est pietate multorum et beneficentia suffra- 
gante, ut de Hypogeo in ijpsa fronte ' ornando cogitaretur , 

quae jamdiu Agapen refert Deo pro nobis supplicantem: (5) 
cui subscriptum est : 

f.AVDE ♦ O- CtARlVM • EXORAKTE • AGAPE •- TE • PROTEGIT ♦ DEVS 

Subinde consilium etiam captum de aditu a via publica 
altero aperiendo, qui jai2 auris salubribus et populo patet 
percommode, versus autem inscripti sunt duo : 

Impius hinc procul esto : Pii succedite : sacrum 
Hac iter est Agapes Martyris ad tumulum. 

Intus in Hypogeo extremo contra altare subselliarium emi- 
net , quo se Clerus conferre solet ad sollemnes psalmos , 
organuraque adstructum est t ne deesset quod cantus nume- 
rosque moderaretur, sepulcrum autem Martyris, quod sub 
altaris marmorei mensa porrectum spectatur , habet ad la- 
tera exterius urnulas ex aere binas inauratas cum titulo , 

• AVE • AGAPE • MARTYR • ^ 

SALVS • FOPVLI • CLARESSIS 

At in proximo totius Cellae interioris novo cultu aucta di- 
gnitas est» camera ejus opere plastico variata, pilisque pe- 
regrinorum marmorum specie perfusis : quae vir optimus 
Paullus Bedoschus Canonicus, qui nunc Hypogei praefectura 
splendide fungitur , diligentissime perficienda curavit, tura 
sub idem ferine tempus, eodem auctore septum quoque mar- 
moreum additum videmus , quo tria inter pilas latera ele- 
gantissime clauduntur, aptusque ad supplicandum locus ac- 
cedentibus exhibetur, nec minus sperandum est fore in 
posterum , ut major etiam sanctae Agape honor tanti Prae- 
fecti studio habeatur , et loco ipsi fama , celebritas , reve- 
rentia adcrescat. 

(5) opus est praeclarum Iosephi Teosae nostratis. 

CAPVT fi- 

DE. FESTO DEPOSITIONIS 


X. JL/iem Depositionis eum appellabant majores nostri , quo 
mortuum in sepulcro condidissent, fuit autem sanctae Mar- 
tyris Agapes Depositio xvil • Kal • Septembres , qui nobis 
utique sacer semperque honoratus futurus est. norunt hunc 
et finitimi populi , qui eodem die Martyrem veneratum 
adveniunt, norunt et longinqui, apud quos virtus ejus et 
beneficentia celebratur, quanto magis noster in eam animus 
pristinus perennitatem habere debet, quibus ipsa praestanti 
in nos liberalitate ac prope quotidianis beneficiis devincta 
est ? quanta vero laetitiae pietatisque significatione instituta 
jatndiu sollemnia adhuc serventur , Ode satis declarat, quam 
hic lege6. 


Dum clara prodit nomine lux tuo , 
Descende caelo , atque huc , Agape , veni 
• Optata jamdudum , novosque 
Vna potis recreare cives. 

Sic Thecla caros ad Cilicas super ( i ) 
Venisse curru dicitur igneo • <. .. . .. 
Sublimis, et fulgente vultu 
Per tenues volitasse nubes. .... , $ 

lam pagus omnis cum bove, jam vacatL 
Per prata circum ludere amans pecus \ 
Festumque civis villicusque 
Laetus agit reboante caelo. 

( l ) V. Basii . Sel<juc. Lih. ii • c. i©. 

Ast ara splendet pulcrior , et tibi 
Ornata gratis fumat odoribus: 
Lychnisqoe rursum laureatis 
Et facibus radiata lucet. 

An forte supplex te populus magis 
Delectat ? ultro te genibus minor , 

Ceu natus ereptum parentem 
Accipiet reducemve matrem. 

Ad te supinas ipse feret manus , 
Sperare certas quidquid opis petat : 
Almam vocabit, nec severam • 

Te Domina metuet repulsam. 

Ruris colonus sollicita prece 
Te pronus ambit , te juvenum cohors , 
Quicumque laudem se laboro 
Seu studiis meruisse gaudet. 

Te novit altum qui bibit Abduam , 
Ollique pernix te canit accola, 
JVIincique quotquot proximasquo 
Eridani coluere ripas. 

Tu spem reducas mentibus anxiis. 
Tu robur addas dura ferentibus : 
Adsisque dives perroganti 
Suppetias tribuisse plebi. 

Serves futuris munera saeculis 
Quae Roma misit, quaeque sacrum tibi 
Clandit sepulcrum , ne potenti 
Praesidio miseri carerent. 

Serves tuorum sancta clientium 
Patrona mores et sobolem et domos, 
Auctora caelestes honores 
Queis superas reserabis arces. 

Huic diei supplicatio non praecedit, quia sollemnia sub- 
sequitur Mariae Virginis sideribus receplae , cujus honori 
in aede ejus proxima conventus magno pietatis studio per 
triduum agitur, sed pro triduo septem qui consequuntur 
dies a populo statis precibus quotidie dicatis ornantur , 
celebrantur, in ipso autem die festo , qui omnibus caere- 
moniis et omni cultu peragitur, Synaxis est confluentium, 
et poenae omnis remissio iis , qui rite expiati supplicatum 
accesserint, sacrum vero ab anno u • nccc • i • nomine 
Agapes Martyris fit ex indulgentia, ut diximus, Pii vil • 
P • M • quod pocla versibus prosequutus est. 

Quum supplex , Agape , tuam sacerdos 
Ad aram faceret , ( suprema namque 
Nondum jura dabant ) tuum ciere 
Nomen haud poterat tua6que laudes. 

At quae grandia mox loquuta fama est 
De te , Romuleas tulitque ad .aures j 
Cui non grata forent ? Senatus ipse 
Augusto placide obsequulus ore. 

Poscentes dedit invocare sanctam , 

Bis festum celebrare , bis honore 
Sollemni colere , ut tuo beati 
Simus praesidio tuoque amore. . 

il • Iam sacra super sepulcrum Martyris quum ab aurora 
fiant ad meridiem, perpetua populi frequentia Hypogeum 
redundat j sed maxime quum sollemne sacrum decantatis 
ab omni Clero psalmis perfici coeperit, a meridie rursum 
ex ipsis agris adveniunt coloni Agapen suam visuri: nam 
sepulcrum Martyris patet ad occasum usque solis : rpdeunt 
urbani etiam vel voti compotes , ut gratias agant , f el opis 

indigentes, ut sibi propitiam demereantur, hospites quoque 
pictura admonet secus viam, festo apparatu insignis, itent 
serici limbi fluitantes, ut in Hypogeum descendere velint: 
et habent etiam plerique imagines ex aere «ffictas , aut 
libellum , unde quisque gemini dies festi facile ediscat. 


* 

CAPVT ni* ■ 

« 

DE FESTIS CONCEPTIVIS 

* 

i* Primum quidem mense Maio, quum in Basilica nostra 
Lipsanorura sacrorum anniversaria sollemnia die Dominico 
allero celebrantur, eo die Corpus quoque sanctissimae Mar- 
tyris revelari mos est. iternmque mense Iulio quum festum 
in Hypogeo peragitur Redemptoris divini , die scilicet Do- 
minico tertio, a meridie sepulcrum palet*, et utroque die 
Agapen usitatis supplicationibus honoramus, quidam etiam 
quotannis quas libet ferias sextas tres continentes pro studio 
suo dicare ei solent, easque peculiari obsequio venerantur, 
sacramentis ad animi expiationem rite susceptis. 

il* Sed publico nomine quandoque dies ad supplicandum 
designatus est ob calamitatem aliquam ingruentem, id primo 
factum, quum Gallorum exercitus in Italiam infusus ad Ollium 
pervenisset: quod contigit vi* Kal • Iunias anno m« ncc • 
lxxxxvI* votum public* tum susceptum, de quo epigram- 
ma habes hujusmodi: 

Italiam Gallus peteret dum turbidus armis , 

Et nostras pauper quaereret exsuviasj 
Ollius obstabat medius sine milite, pronum 
Iaque agros lato ponte patebat iter. 

Suscepimus sero moesti sub vespere vota : 

Maue, Agape, laeti reddimus ipsa tibi, 

Wec mora, dextrorsum flectit se exercitus omnis, 

Hcic et tutus ager, tuta fuilque domus. 

Quum vero bellum rursum anno m* dccc* timeretur, ite- 
rum Martyri supplicatum est, et voto suscepto patrocinium 
imploraturo. 

Dum discordiai perfidos tumultus 
Bellum et classica nunciant sonora , 

Hos inter fremitus gravesque motus 
O nostros , Agape , tuere fines , 

Huc quae Romulea volens ab urbo 
Servatrix ades, incolaeque more 
Iam civis studiosa , jam Patroaa 
Dici et esse libens amas clientum , 

Pax si manserit heic , tuamque dextram 
Hostis si metuet ; sacro heic peracto 
Laudes laeta cohors tuas canemus : 

Latique auxilii tabella testis 
Dicet hospiti b usque posterisque 
Tua rursum ope Clarium stetisse. 

ni • At multo frequentius pro aegrorum salute Clerus ro- 
gatus convenit ad sacrum sollemne , nec sine*' populi con- 
fluentis sollicitudine de civium suorum valetudine ex 
animo laborantis, compertum quippe est , benignam Mar- 
tyrem precibus nostris adnuere , praestitemque esse : quod 
nimirum aut convaluerint, pro quibas ad ejus sepulcrum 
sacro facto supplicatum faerit, aut certe aegrotantes tempus 
sibi mirum in modum impetrarint, quo animi labes ablue- 
rent , et graviori morbo liberarentur. 

Quod reliquum est, faleri jam omnes debemns, divino 
plane munere sanctae Martyris Corpus ad nos pervenisse , 
ut in tutela ejus quiesceremus, in eaque tamquam Patrona 
pientissima paratum nobis praesidium adversus omne ho- 
stium genus quotidie experiremur. 

Haec tibi sint, Agape, nostri pia munera amoris. 

De tc perpetuo ut fama loquatur anus: 

Nec de te solam quot adhuc benefacta fnere. 

Sed quae nostri eliam grata animi officia ; 

Quo nempe exsuvias cultu, quo nomen honore 
Tota tuum supplex Patria prosequitur. 

At studii haec nostri fac sit mansura voluntas , 

* 

Vt par in populo Reiligionis erit. 

Hanc sequimur, tibi nos dum plaudimus, hancque sequetur 
Quae sapiet post nos nllima posteritas. 




i 

CAPVT mi* 

DE BENEFICIIS IMPETRATIS 


Vtinam, ut benigno adnuit Agape opem ejus implorantibus, 
sic et iidem omnes accepti beneficii tabellam testem exstare 
voluissent! multo plura caelestis largitatis monumenta ha- 
beremus. sed his tamen deficientibus non patiar latere, 
quae ad aures meas pervenerunt, ea sunt hujusmodi. 

j4eger solati o recreatus 

Insomnis longa nuper quum nocte jacerem , 
Torreretque ambos dira podagra pedes: 

Supplicio in tanto mihi quae solamen adesset. 
Imploravi Agapen : ter fuit auxilio : 

Actutum blando nam sparsit membra sopore, 
Perfuditque artus rore benigna suo. 


AVLVM • IK i MILITIAM 
AB • AGRO • ABREPTVM 
ACAPE • ORANTEM • AVDIVit 
I.1BERTM • REMISIT • DOMVM 

ArAIIHI • MAPTTPI 
ETNIKH 

MNHMH2 • XAPIN 
OTI • AI • ATTH2 • ZHI 



FLAGRABAM • AMENTIA 
INFLAMMATVS • LIBIDINE • FEREBAR 
IN • VKTITVM 

TVO • DE • MVNEKE * AGAPE • SANCTA 
ODIO • IAM * EST • QVOD • AMABAM 


NVPTlAS ♦ COGITABAM 
VIR • ERAT • IN • PROMPTV 
TV • MIHI 

ADFVI5TI • AGAPE ' FACEM • PRAEFERENS- 
VIRGINITAS • MIHI 
IAM • IN • DELICIIS • ERIT 


i 

MALVS • AH • PB1IAT • PVDOR 
QVl • ME * PERDITYM • IBAT 
TE ♦ AVSPICE • TE • ADIVTRlCE 
AGAPE • MARTYR 
LABEM • ANIMI • EXPIAVI 
VICTORIA i LAETVS 



AGAPE • EXORANTE 

DIVINITYS • DATVM • LAELIAE • FAVSTI 
NX • IN • AQVIS • PERIRET 
CVIVS • EFFIGIES • HEIC • POSITA • EST 
VT • ESSET • AD • POSTEROS • M1RACVL1 • ElV$ 
MONIMENTVM 



DONARlVH • ARRVHTIARVm 
QVOD • AGAPE • TROPITIA • DOMVS • TOTA 
EXSTINCTIS • ODIIS 
TRARQYILLITATE • VTATVN 

SALVIA • MATER 

INTANTHM • PVERVM • SERPENTE • VLCERE 
LANGVENTEM 

ATTTE • SEPVLCRVM • AGAPES • MART • 
SVI-PLEX • RECEPIT • 'INCOLVMEM 

*TT4*.r • AJnu OiT 


8EPTIM1VS • PATRIA • EXTORRIS 
IN • EXSILIO • CONSENESCEBAM 
IMPLORATA • AGAPE 


ta.; . i . 


DOMTU 


• *'ryr} 


: * i *‘ ‘ POSTLIMINIO • REVISI 

FLAVIA • MATER . 

A CAMILLO • FILIO • INCOLVMI 

AB • HESPEUIA « VLTIMA « RECEPTO 

QVOD • NEC • STERILEM • RVBIGINEM 4 SEGES 
SiEC • FOECVNDA • VITIS • PESTILENTEM • AFRICVM 

SENSERIT 

COLONI • MONTICELLENSES 
AGAPE • MERENTI 
JJONYM « DEDERE 


ICTV • ARBORIS • PROPE • FYNERATVS 
FILtls • NOMEN • TVVM • AGArE • SANCTA 
1NCLAMANTIBVS • REVIXI 


MAXIMILLVS • PVER 

MODO • VALGVS • DISTORTIS • CRVRIBVS 
A • SEPVLCRO • AGAPES • MART * 
BECTIS.* PEDIBYS . • IN • AMPLEXVM 
MATRIS • VENIT 




I 


. 

INSTABAT • MIHI • MORS 

Haec satis, ut de beneficentia Martyris nostrae erga no» 
fama transeat ad posteros : qui experiri ipsi etiam facile 
poterunt, quanta sit apud Deum gratia, siquidem eam pari 
atque nos religione et observantia colendam sibi celebran* 
daoxjhe existimarint. 


FINIS 





, r-‘ '*■"* \'r 


KAL • XY • AYG • 


MDCCCXV 



